Document ID: 32000R1606

Komisijas Regula (EK) Nr. 1606/2000
(2000. gada 24. jūlijs),
ar ko groza Regulu (EK) Nr. 2629/97, ņemot vērā mājdzīvnieku identifikācijas kodu, kādu to lieto Apvienotā Karaliste
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 21. aprīļa Regulu (EK) Nr. 820/97, ar ko izveido liellopu identifikācijas un reģistrācijas sistēmu un nosaka liellopu gaļas un liellopu gaļas produktu marķēšanu1, un jo īpaši tās 10. panta a) punktu,
tā kā:
(1) Komisijas Regulā (EK) Nr. 2629/972, kurā jaunākie grozījumi izdarīti ar Regulu (EK) Nr. 1663/19993, ir paredzēti sīki izstrādāti noteikumi attiecībā uz krotālijām, saimniecību reģistriem un pasēm liellopu identifikācijas un reģistrācijas sistēmas ietvaros.
(2) Attiecībā uz liellopu identifikācijas kodu būtu lietderīgi ņemt vērā tās grūtības, uz ko norādīja Apvienotās Karalistes iestādes, un atļaut šīm iestādēm izmantot krotālijas ar burtu un ciparu kodu līdz 2000. gada 30. jūnijam.
(3) Tādēļ Regula (EK) Nr. 2629/97 būtu attiecīgi jāgroza.
(4) Šajā regulā paredzētie pasākumi saskan ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2629/97 1. panta 2. punkta b) apakšpunktā pievieno šādu teikumu: "Apvienotā Karaliste var pārcelt šo datumu uz vēlāku laiku līdz 2000. gada 30. jūnijam".
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 24. jūlijā

Labels: 3
0
18
6